CELEX: 62005TA0050
Language: hu
Date: 2010-03-19 00:00:00
Title: T-50/05. sz. ügy: A Törvényszék 2010. március 19-i ítélete — Evropaïki Dynamiki kontra Európai Bizottság ( „Szolgáltatásnyújtásra irányuló közbeszerzési szerződések — Közösségi közbeszerzési eljárás — A jövedéki termékek mozgásának felügyeletére szolgáló telematikai rendszerekre vonatkozó informatikai szolgáltatások nyújtása — Ajánlattevő ajánlatának elutasítása — Megsemmisítés iránti kereset — Ajánlattevő konzorcium — Elfogadhatóság — Az ajánlattevőkkel szembeni egyenlő bánásmód elve és az átláthatóság elve — Odaítélési szempontok — A gondos ügyintézés és a gondosság elve — Indokolási kötelezettség — Nyilvánvaló mérlegelési hiba” )

22.5.2010   
            
            
               HU
            
            
               Az Európai Unió Hivatalos Lapja
            
            
               C 134/29
            
         A Törvényszék 2010. március 19-i ítélete — Evropaïki Dynamiki kontra Európai Bizottság
   (T-50/05. sz. ügy) (1)
   
   („Szolgáltatásnyújtásra irányuló közbeszerzési szerződések - Közösségi közbeszerzési eljárás - A jövedéki termékek mozgásának felügyeletére szolgáló telematikai rendszerekre vonatkozó informatikai szolgáltatások nyújtása - Ajánlattevő ajánlatának elutasítása - Megsemmisítés iránti kereset - Ajánlattevő konzorcium - Elfogadhatóság - Az ajánlattevőkkel szembeni egyenlő bánásmód elve és az átláthatóság elve - Odaítélési szempontok - A gondos ügyintézés és a gondosság elve - Indokolási kötelezettség - Nyilvánvaló mérlegelési hiba”)
   2010/C 134/47
   Az eljárás nyelve: angol
   
      Felek
   
   
      Felperes: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Athén, Görögország) (képviselő: N. Korogiannakis ügyvéd)
   
      Alperes: Európai Bizottság (képviselők: kezdetben L. Parpala és K. Kańska, később L. Parpala és E. Manhaeve, és végül L. Parpala, E. Manhaeve és M. Wilderspin, meghatalmazottak)
   
      Az ügy tárgya
   
   Az Európai Közösségek Bizottsága által 2004. november 18-án hozott, a jövedéki termékek Európai Közösségen belüli mozgásának az adófelfüggesztési szabályozással összhangban lévő felügyeletére szolgáló telematikai rendszerek leírására, kiépítésére, karbantartására és műszaki támogatására vonatkozó informatikai szolgáltatásokra irányuló közbeszerzési eljárásban a felperes és egy másik társaság konzorciuma által benyújtott ajánlat elutasításáról és a szerződés másik ajánlattevő részére történő odaítéléséről szóló határozat megsemmisítése iránt benyújtott kérelem.
   
      Az ítélet rendelkező része
   
   
               1.
            
            
               A Törvényszék a keresetet elutasítja.
            
         
               2.
            
            
               A Törvényszék az Evropaïki Dynamiki — Proigmena Systimata Tilepikoinonion Pliroforikis kai Tilematikis AE-t kötelezi a saját, valamint az Európai Bizottság költségeinek viselésére.
            
         
      (1)  HL C 106., 2005.4.30.